open-index/open-wikipedia-markdown huggingface dataset:
Sinaptička vezikula

U neuronima, **sinaptičke vezikule** (ii **neurotransmiterske vezikule**) služe za skladištenje raznih neurotransmitera koji se oslobađaju u sinapsi. Oslobađanje je regulisano naponom-kontrolisanim kalcijumskim kanalima. Vezikule su esencijalne za propagaciju nervnoh impulsa između neurona i ćelije ih konstantno ponovno formiraju. Oblast aksona koja sadrži grupe vezikula je aksonski terminal ili *buton*. Do 130 vezikula se može osloboditi po butonu tokom desetominutne stimulacije na 0.2&nbsp;Hz. U regionu V1 ljudskog mozga sinaptičke vezikule imaju prosečni prečnik od 39,5 nanometera sa standardnom devijacijom od 5,1 nanometara.

## Reference

## Vanjske veze

* Synaptic Vesicles - Cell Centered Database
Pablo Armero

**Pablo Estifer Armero** (Tumaco, 2. studenog 1986.) je kolumbijski nogometaš i reprezentativac koji trenutno igra za talijanski klub S.S.C. Napoli. Igra na poziciji lijevog beka.
Okruzi Delavera

Američka država **[[Delaver]]** ima tri **[[Okrug (Sjedinjene Države)|okruga]]**, što je najmanji broj okruga od svih američkih država.

* Okrug Saseks
* Okrug Kent
* Okrug Nju Kasl

Poreklo granica okruga datira od vremena bivših sudskih okruga. Ovlašćenja zakonodavnih tela okruga su ograničeni na pitanja kao što su zoniranje i razvoj.

## Reference

## Literatura

* 
* 
* 
* 
* 
* 

## Vanjske veze
* Kent County
* New Castle County  
* Sussex County
Teófilo Gutiérrez

**Teófilo Antonio Gutiérrez Roncancio** (Barranquilla, 17. svibnja 1985.) je kolumbijski nogometaš i reprezentativac koji trenutno igra za Rosario Central, odakle je na posudbi iz Sportinga. Poznatiji po svom nadimku, **Teó**, Gutiérrez slovi za jednog od najtalentiranijih kolumbijskih napadača te u rodnoj zemlji uživa gotovo kultni status.
Lista okruga Vermonta

}


U saveznoj državi Vermont postoji četrnaest okruga. Ovi okruzi zajedno sadrže 255 teritorijalnih jedinica, uključujući 247 mesta i 9 gradova. Svaki okrug ima svoje sedište, koje se u Vermontu naziva *okružno mesto*. 1779, Vermont je imao dva okruga. Zapadna strana države se zvala okrug Benington a istočna okrug Kamberlend. 1781, okrug Kamberlend je podeljen u tri okruga u Vermontu i još jedan koji je nazvan Vašington (ne isti kao moderni okrug Vašington) koji je kasnije postao deo Nju Hempšira. Današnji okrug Vašington je nosio naziv Džeferson od nastanka 1810. dok nije preimenovan 1814. Okruzi Eseks, Orleans i Kaledonija se uobičajeno nazivaju *[[Severoistočno Kraljevstvo|Severoistočnim Kraljevstvom]]*.

FIPS kod okruga je petocifreni kod Saveznog standarda za obradu informacija (FIPS) koji jednoznačno identifikuje okruge i ekvivalente okruga u Sjedinjenim Državama. Poslednje tri cifre jedinstveno označavaju okrug u okviru države a prefiks od dve cifre predstavlja kod države. Državni kod za Vermont je 50, u okviru Vermonta, kod okruga Adison je 001, tako da je FIPS kod za taj okrug 50001. Linkovi u koloni Fips kod u tabeli ispod vode ka stranici sa podacima o datom okrugu na sajtu Popisnog biroa.

## Spisak

## Povezano
* Spisak gradova u Vermontu

## Napomene
*  Postoji nekoliko izvora koji tvrde da je okrug Vindam formiran 1781, i da okrug Kamberlend nije preimenovan već je rasformiran.

## Reference

## Literatura

* 
* 
* 
* 
* 
*
James Rodríguez

**James "Jimmy" David Rodríguez Rubio** (Cúcuta, 12. srpnja 1991.) je kolumbijski nogometaš i reprezentativac koji trenutno igra za León. Često nazivan samo **James**, Rodríguez danas slovi kao jedan od najtalentiranijih mladih igrača u svijetu, a njegove su vještine često uspoređivane s onima sunarodnjaka Carlosa Valderrame. 

Rodríguez je svoj uspon započeo u mladim uzrastima kolumbijske reprezentacije, prije nego je 2011. godine debitirao za seniorsku selekciju. Istovremeno, klupsku karijeru gradio je u Portu, s kojim je osvojio nekoliko turnira i individualnih nagrada, što ga je ubrzo učinilo jednim od najtraženijih mladih igrača u Europi. Godine 2013., za visokih €45,000,000 prelazi u AS Monaco, čime postaje drugi najskuplji kolumbijski igrač u povijesti, iza Falcaa. Nakon godine dana u Monacu, za €80,000,000 prelazi u Real Madrid. Od 2017. do 2019. godine je bio na posudbi u Bayern Münchenu. Godine 2020. potpisao je za engleski Everton, odakle je već 2021. godine otišao u Al-Rajan.
Noel Valladares

**Noel Eduardo Valladares Bonilla** (Tela, 3. svibnja 1977.) je umirovlljeni honduraški nogometni golman i reprezentativac. Od 2006. do 2016. godine igrao je za honduraški klub C.D. Olimpia. Za reprezentaciju nastupa od 2000. do 2016. godine te je treći igrač po broju nastupa.
Lista okruga Utaha

U saveznoj državi Juta postoji 29 okruga. Prvobitno je postojalo sedam okruga u privremenoj Pustinjskoj Državi iz 1849: Okrug Dejvis, Okrug Ajron, Okrug Sanpit, Okrug Solt Lejk, Okrug Tuele, Okrug Juta i Okrug Viber. Teritorija Juta je formirana 1851. a prva teritorijalna skupština je zasedala 1851—1852. Prva skupština je ponovo formirala prvobitne okruge iz Pustinjske Države po teritorijalnom zakonu, i uspostavila tri nova okruga: Okrug Džuab, Okrug Milard i Okrug Vašington. Teritorijalna skupština Jute je ostale okruge uspostavila u periodu između 1854. i 1894. sem Okruga Daget i Okruga Dukejn. Ova dva okruga su formirana plebiscitom i guvernerskom proklamacijom nakon što je Juta postala država. Današnji okrug Dukejn je formiran na području indijanskog rezervata koji je formiran 1861. Rezervat je otvoren za doseljenike koji su po zakonu (*Homestead Act*) imali pravo na besplatnu zemlju 1905. a okrug je formiran 1913. Usled loših puteva i vremenskih uslova, stanovnici današnjeg okruga Daget su morali da putuju 640 do 1.300 km da obavljaju poslove u Vernalu, sedištu okruga Juinta. Godine 1917. stanovništvo okruga Juinta izjasnilo se za formiranje okruga Daget.

Po podacima sa popisa 2010, Juta ima 2.763.885 stanovnika. Preko 75% stanovnika Jute je koncentrisano u četiri okruga u oblasti oko planinskog lanca Vosač. To su okruzi Solt Lejk, Juta, Dejvis i Viber. Okrug Solt Lejk je najveći okrug u državi sa 1.029.655 stanovnika, a prate ga okrug Juta sa 516.564, okrug Dejvis sa 306.479 i okrug Viber sa 231.236 stanovnika. Okrug Daget ima najmanje stanovnika, samo 1.059. Po površini je najveći okrug San Huan sa 20.256 km², a najmanji je okrug Dejvis sa 787 km².

Savezni standard za obradu informacija (FIPS) kod koji koristi Vlada Sjedinjenih Država da jedinstveno određuje države i okruge je dat uz svaki okrug. FIPS kod za Jutu je 49, što kada se spoji sa kodom za određeni okrug daje 49XXX. U tabeli ispod, svaki FIPS kod predstavlja vezu ka trenutnim popisnim podacima za odgovarajući okrug.

## Okruzi

|}

## Bivši okruzi
Deset okruga Teritorije Juta koji su nekada postojali pripojeno je drugim saveznim državama ili drugim okruzima Jute.

## Reference

## Literatura

* 
* 
* 
* 
* 
* 
* 
* 
* 
* 
* 
*
Britanski odbor filmske klasifikacije

**Britanski odbor filmske klasifikacije** (; skraćeno BBFC), u prošlosti poznat i kao **Britanski odbor filmskih cenzora** () je britanska nevladina organizacija koju financira filmska industrija u Ujedinjenom Kraljevstvu, a čiji je zadatak nacionalna klasifikacija i cenzura filmova i, u manjoj mjeri, video igara. Osnovana je 1912. godine od strane britanskih filmskih producenata i kino-prikazivača kako bi se kroz vlastiti sistem cenzure preduhitirla, odnosno spriječila cenzura filmskih sadržaja od strane lokalnih i državnih vlasti koje je omogućio Zakon o kinematografima iz 1909. godine. Prvih decenija postojanja je kroz neformalne kontakte bila blisko povezana sa britanskom vladom, te su njegove odluke o zabrani pojedinih filmova bile često politički motivirani; kasnije je, međutim, BBFC postao daleko poznatiji zbog kontroverzi vezanih uz cenzuriranje erotskih i pornografskih sadržaja, a što uključuje prvo korištenje rejtinga X 1951. godine i znameniti Test Mull of Kyntirea.

## Vanjske veze
* BBFC parents website 
* BBFC homepage
* BBFC students website 
* Talking Pictures website: Article by Nigel Watson about film censorship issues accompanied by classroom activities for students
12. venecijanski filmski festival

**12. izdanje [[Venecijanski filmski festival|Međunarodne smotre filmske umjetnosti u Veneciji]]** () je bio filmski festival održan u Veneciji od 20. augusta do 10. septembra 1951. godine. 

Najpoznatiji je po tome što je na njemu premijerno prikazan i glavnom nagradom ("Lavom sv. Marka", pretečnom Zlatnog lava nagrađen japanski film *[[Rashomon (film)|Rašomon]]*, a zahvaljujući čemu je japanska kinematografija postala poznata u zapadnom svijetu, a režiser Akira Kurosawa jedan od najuglednijih sineasta svog doba. Kup Volpi za najboljeg glumca je osvojio Jean Gabin za nastup u *[[La nuit est mon royaume]]*, a najboljom glumicom je proglašena Vivien Leigh za znamenitu ulogu Blanche Dubois u filmu *[[A Streetcar Named Desire (film, 1951)|Tramvaj zvan čežnja]]*, koji je također dobio i Veliku nagradu žirija.

## Nagrade
* Lav sv. Marka
** najbolji film - *[[Rashomon (film)|Rashomon]]* (Akira Kurosawa)
* najbolji italijanski film 
** *[[La città si difende]]* (Pietro Germi) 
* Specijalna nagrada žirija
** *[[A Streetcar Named Desire (1951 film)|A Streetcar Named Desire]]* (Elia Kazan)
* Kup Volpi
** najbolji glumac - *[[La nuit est mon royaume]]* (Jean Gabin) 
** najbolja glumica - *[[A Streetcar Named Desire (1951 film)|A Streetcar Named Desire]]* (Vivien Leigh)
* Zlatna Osella
** najbolji originalni scenario - *[[The Lavender Hill Mob]]* (T. E. B. Clarke) 
** najbolja fotografija - *[[Diary of a Country Priest|Journal d'un curé de campagne]]* (Léonce-Henri Burel)
** najbolja orginalna muzika - *[[Ace in the Hole (film)|Ace in the Hole]]* (Hugo Friedhofer)
* Međunarodna nagrada
** *[[Diary of a Country Priest|Journal d'un curé de campagne]]* (Robert Bresson)
** *[[The River (1951 film)|Le Fleuve]]* (Jean Renoir)
** *[[Ace in the Hole (film)|Ace in the Hole]]* (Billy Wilder)
* Nagrada OCIC
** *[[Diary of a Country Priest|Journal d'un curé de campagne]]* (Robert Bresson)
* Nagrada italijanskih filmskih kritičara
** *[[Rashomon (film)|Rashomon]]* (Akira Kurosawa)
*[[Diary of a Country Priest|Journal d'un curé de campagne]]* (Robert Bresson)
* Specijalna nagrada
** *La nuit est mon royaume* (Peter Pendrey) (za najbolju scenografiju)

## Vanjske veze
*  Mostra del Cinema di Venezia ed. 16 - 1951  sull'Internet Movie Database
* Sito ufficiale della Mostra del Cinema di Venezia
La città si difende

***La città si difende*** () je italijanski crno-bijeli film snimljen 1951. u režiji Pietra Germija. Po žanru je kombinacija drame i kriminalističkog filma. Protagonisti su četvorica poznanika koji za vrijeme fudbalske utakmice opljačkaju blagajnu na stadionu te se potom radzvajaju svaki sa svojim dijelom plijena. Radnja prati njihova nastojanja da izbjegnu hvatanje dok ih policija pokušava pronaći, pri čemu im poteškoće čini to što nije riječ o profesionanim kriminalcima. *La città si difende* je premijerno prikazan na venecijanskoj Mostri gdje je dobio nagradu kao najbolji italijanski film.

## Uloge
* Gina Lollobrigida ... Daniela
* Renato Baldini ... Paolo
* Cosetta Greco ... Lina
* Paul Muller ... Guido
* Enzo Maggio ... Alberto
* Fausto Tozzi ... Luigi
* Tamara Lees ... Tamara
* Emma Baron ... Albertova majka

## Vanjske veze
*
Lista okruga Južne Karoline

Savezna Država Južna Karolina **se sastoji od 46 [[okrug (Sjedinjene Države)|okruga]]**, što je najveći mogući broj u skladu sa državnim zakonom. Po površini je najmanji okrug Kalhun sa 1.016&nbsp;km², a najveći je okrug Čarlston sa 3.517&nbsp;km². Najmanje stanovnika ima okrug Makormik, 9.958 a najnaseljeniji je okrug okrug Grinvil, sa 451.225 stanovnika, uprkos činjenici da se najnaseljeniji grad u Južnoj Karolini, Kolambija, nalazi u okrugu Ričland.

## Historija
U kolonijalnom periodu je teritorija oko obale bila podeljena u parohije koje su odgovarale parohijama Crkve Engleske. Takođe je postojalo nekoliko okruga koji su imali sudske i izborne funkcije. Kako se stanovništvo naseljavalo u unutrašnjost, formirani su sudski distrikti i dodatni okruzi. Ovakva struktura je nastavila da se razvija i nakon Rata za nezavisnost. 1800, svi okruzi su preimenovani u distrikte. 1868, distrikti su ponovo preimenovani u okruge. Arhivsko i istorijsko odeljenje Južne Karoline poseduje mape koje pokazuju granice okruga, distrikta i parohija počev od 1682.

## Spisak okruga

|}

## Bivše parohije, okruzi i distrikti
### Parohije
* Parohija Svetog Luke, Južna Karolina, formirana odlukom kolonijalne skupštine 23. maja 1767, na teritoriji Ostrva Hilton Hed i obližnjoj obali.

### Okruzi
* Okrug Krejven formiran 1682.
* Okrug Granvil formiran 1686.
* Okrug Orindž 1785-1791.
* Okrug Luisburg 1785-1791.
* Okrug Vinton današnji okrug Barnvel
* Okrug Liberti današnji okrug Marion
* Okrug Vinja bivše ime okruga Džordžtaun
* Okrug Klermont
* Okrug Sejlem

### Distrikti
* Distrikt Čerauz formiran 1769.
* Distrikt Kamden formiran 1769.
* Distrikt devedeset šest formiran 1769.
* Distrikt Pinkni 1791-1798.
* Distrikt Vašington 1785-1798.
* Distrikt Pendlton formiran 1789. od teritorija Čirokija

## Reference

## Literatura

* Landrum, John Belton O'Neall (1897) *Colonial and revolutionary history of upper South Carolina: embracing for the most part the primitive and colonial history of the territory comprising the original county of Spartanburg with a general review of the entire military operations in the upper portion of South Carolina and portions of North Carolina* Shannon and Company, Greenville, South Carolina, OCLC 3492548
* 
* 
* 
* 
* 
* 

## Vanjske veze
* Informacije o redosledu formiranja okruga
* Kompletan vodič kroz okruge Južne Karoline 
* Mapa bivših parohija Južne Karoline  Odeljenje za arhiv i istoriju Južne Karoline
The River (film, 1951)

***The River*** (; ) je američko-francusko-indijski film snimljen 1951. u režiji Jeana Renoira. Predstavlja adaptaciju istoimenog romana britanske književnice Rumer Godden, koja je također sudjelovala na pisanju scenarija. Radnja se događa u Indiji na obalama rijeke Ganges, gdje se protagonistica, adolescentska kćer lokalnih britanskih industrijalaca (čiji lik tumači Patricia Walters), zaljubi u porodičnog prijatelja (čiji lik tumači Arthur Shields) što na kraju dovede do gotovo tragičnih posljedica. Renoir je film snimio na lokacijama u Indiji, velikim dijelom motiviran dugogodišnjom fascinacijom indijskom kulturom, ali i prilikom da uz pomoć Technicolorovog filma u boji zabilježi lokalne prizore i običaje, ukjučujući hinduistički festival Diwali. *The River* je zbog toga dobio brojne pohvale. Prilikom snimanja se Renoir sreo i sprijateljio sa lokalnim reklamnim agentom Satyajitom Rayom koji je brzo postao jedan od najuglednijih indijskih i svjetskih sineasta.

## Reference

## Vanjske veze
* 
* Criterion Collection essay by Ian Christie
* ''The River'' in ''Cine y Revolución''
Šehzade Ahmed

**Šehzade Ahmed** bio je sin Sulejmana Veličanstvenog i Mahidevrane Sultane. Rođen je 1517. u Manisa pokraini. Bio je treci sin Sultana Sulejmana i njegove konkubine Mahidevran. Kad je stasao za pokrajinu da obavlja funkciju "sandžakbeg" (tur.Sançakbey), postavljen je za namjesnika Trabzona i svoju pokajinu nikada nije mijenjao. Bio je štićen of strane svoje sestre Fatme Sultanije koja ga je štitila sve do njegove smrti. Njegov brat Mustafa bio je pogubljen od strane njegovog oca. Kako ne bi došlo do pobune i kako ne bi pravio probleme pobune, princ je pogubljen poslije bratove smrti. Nepoznato je gdje se nalaze turns princa, ali se pretpostavlja da su u Ejup Sultan džamiji. Njegov sin Princ Orhan otrovan je 1563. te je sahranjen u Turbama princa Mustafe. Prema glasinama i zapisima imao je konkubinu Defne Sultan koja mu je podarila sina Orahana.

## Zanimljivosti
Njegov život nije poznat; postoje dvije činjenice da je kao malo djete umro, a druga da je živio i da je umro odmah poslije brata Mustafe, čak da je doživio sudbinu kao Mustafa, a dokaz je princ Šehzade Orhan koji leži u turbama princa Mustafe koji nije sin princa Mustafe, već se pretpostavlja je sin sultana Sulejmana koji je umro 1562., ali nije tačno jer sultan nije imao nijednog sina po imenu Orhan, već je to dijete sin princa Ahmeda što ukazuje na to da je živio dugo. Pomiješan je datum smrti ovog princa i princa ahmeda sina Šehzade Mustafe koji je umro 1552. Princ Ahmed je umro oko 1552 ili 1553. Imao je sina Šehzade Orhana.

## Reference
http://www.omnilexica.com/?q=%C5%9Eehzade+Ahmed#a015a0ed99981509b83aa6a8ebe04817a
La nuit est mon royaume

***La nuit est mon royaume*** () je francuski crno-bijeli film snimljen 1951. u režiji Georgesa Lacombea. Protagonist, čiji lik tumači Jean Gabin, je vlakovođa koji doživi nesreću i ostane slijep. Radnja prikazuje njegove napore da se prilagodi svojoj situaciji, odnosno odlazak u rehabilitacijski centar za slijepe gdje će se zaljubiti u slijepu učiteljicu. Gabin je za svoju ulogu na venecijanskoj Mostri nagrađen Kupom Volpi.

## Vanjske veze
* 
*
When Worlds Collide

***When Worlds Collide*** () je science fiction roman američkih pisaca Philipa Wylieja i Edwina Balmera objavljen 1933. godine. Originalno se izlazio kao šestodijelni roman u nastavcima u časopisu *[[Blue Book (magazin)|Blue Book]]*. Radnja prikazuje kako južnoafrički astronom Sven Bronson otkriva dva odbjegla planeta čije će se putanje sudariti sa Zemljom, odnosno napore grupe naučnika da u šesnaest mjeseci do sudara sagrade nuklearnu raketu sa kojom bi pokušali sačicu preživjelih dovesti na jedan od njih kako bi spasili čovječanstvo. *When Worlds Collide* je imala prilično čitanost, te je postala jedno od najuticajnijih žanra apokaliptičkog podžanra u SF-u. Sljedeće godine su Wylie i Balmer napisali nastavak pod naslovom *[[After Wordls Collide]]*. Godine 1951. je snimljen i istoimeni igrani film, koji se smatra jednim od najznačajnijih djela SF-žanra na filmu tog doba.

## Vanjske veze
* 
*
When Worlds Collide (film)

***When Worlds Collide*** () je američki science fiction film snimljen 1951. u režiji Rudolpha Matea. Predstavlja adaptaciju istoimenog romana Edwina Balmera i Philipa Wylieja. Radnja prikazuje otkriće lutajuće zvijezde Bellus koja će sudariti sa Zemljom, odnosno napore naučnika i svjetskih vlada da prije sudara sagrade svemirski brod koji bi sačicu putnika trebao odvesti na planetu Zyru i tako spasiti čovječanstvo. Roman je još 1930-ih privukao pažnju studija Paramount Pictures, koji je namjeravao snimiti epski spektakl u režiji Cecila B. DeMillea; problemi sa adekvatnim scenarijem su, međutim, odužili projekt godinama sve dok ga 1950. nije preuzeo producent George Pal nakon uspjeha sa SF-filmom *[[Destination Moon]]*. Pal je inzistirao na što nižem budžetu, pri čemu je specijalne efekte trebalo kompenzirati kreativno korištenje dokumentarnih snimaka. Usprkos toga je film imao određeni uspjeh, što se često tumači hladnoratovskom tjeskobom kod publike i alegorijskim podsjećanjem na sve veću mogućnost nuklearne apokalipse. Kasniji kritičari su mu, međutim, bili manje skloni, prije svega zbog loših specijalnih efekata (usprkos toga što su dobili Oscara), ali i naučnim nepreciznostima i logičkim "rupama" u radnji.

Pal je planirao snimiti nastavak, temeljen na knjizi *[[After Worlds Collide]]*, ali je od toga odustao nakon komercijalnog fijaska svog filma *[[Conquest of Space]]*.

## Uloge
* Richard Derr ... David Randall
* Larry Keating ... Dr. Cole Hendron
* Barbara Rush ... Joyce Hendron, njegova kćer
* John Hoyt ... Sydney Stanton
* Peter Hansen ... Dr. Tony Drake
* Alden Chase ... Dr. George Frey, pomoćnik Dr. Hendrona
* Hayden Rorke ... Dr. Emery Bronson
* Frank Cady ... Harold Ferris, Stantonov pomoćnik

## Reference

## Vanjske veze

* 
* 
*
Lista okruga Kalifornije

Savezna država Kalifornija podeljena je na 58 okruga. Okruzi su odgovorni za provođenje svih izbora, naplatu poreza, vođenje javnih zapisa, funkcionisanje lokalnih sudova unutar svojih granica, kao i za sprovođenje zakona (preko okružnog šerifa i njegovih zamjenika) u oblastima koje ne pripadaju nijednom inkorporisanom gradu.

Okrug je standardna jedinica lokalne samouprave (svaki deo Kalifornije pripada jednom od 58 okruga). Svaki okrug ima *odbor supervizora* i obavezan je po državnom zakonu da svojim stanovnicima obezbedi usluge poput zdravstva, održavanja puteva, policije itd. Razlikovanje obaveznih i diskrecionih dužnosti okruga je veoma težak zadatak. Svaki oštećeni poreski obveznik ima pravo da tuži okrug zbog nesprovođenja određenih dužnosti, kao što su zdravstvene usluge, pri čemu finansijski problemi okruga ne mogu biti izgovor.

Stanovnici dovoljno velikog dela neinkorporisane teritorije mogu osnovati inkorporisani grad. Gradska vlada tada preuzima dio poreskih prihoda koji bi otišli okrugu, a može i da nametne dodatne poreze svojim stanovnicima. Grad zatim može da izabere da stanovnicima pruža gotovo sve usluge koje obično pruža okrug (ili čak više), ili da pruža samo neke usluge, a da plati okrugu da se brine za ostalo. Grad koji uđe u ovakav aranžman sa okrugom ili nekom trećom stranom naziva se „ugovorni grad“ (), dok je ovaj tip ugovora poznat među advokatima kao „Lejkvud plan“, jer ga je prvi put primenio grad Lejkvud 1954.

Ova mogućnost „izlaska“ iz nadležnosti okruga je dovela do formiranja različitih vrsta gradova. Skoro celi grad Vernon je jedna velika industrijska zona, s druge strane, skoro celi grad Los Altos Hils je stambeno područje.

U Kaliforniji postoji jedan objedinjeni grad-okrug — San Francisko. Gradski odbor supervizora upravlja i gradom i okrugom. U gradu postoje i gradska policija i okružni šerif, koji je uglavnom odgovoran za funkcionisanje okružnih zatvora.

## Formiranje okruga
Ustavni komitet Kalifornije je 4. januara 1850. preporučio formiranje 18 okruga u državi. Iste godine, 22. aprila, formirano je još 9 okruga. Novi okruzi su zatim povremeno formirani, a 7. avgusta 1907. formiran je poslednji okrug, Okrug Imperijal.

FIPS kod za Kaliforniju počinje ciframa 06 koje prati trocifrena oznaka okruga.

## Spisak okruga

## Reference

## Literatura

* 
* 
* 
* 
* 
* 
* 

## Vanjske veze

* Asocijacija okruga Kalifornije 
* Popisni Biro - Mapa Kalifornije 
* Mapa okruga Kalifornije (1907—danas)
Guardie e ladri

***Guardie e ladri*** () je italijanska filmska komedija snimljena 1951. u režiji Marija Monicellija i Stenoa. Protagonisti, čije likove tumače Totò i Aldo Fabrizi, su profesionalni rimski varalica i policajac koji ga nastoji uhvatiti i zatvoriti. Radnja prikazuje kako se dva muškarca, usprkos toga što se nalaze na suprotnim stranama zakona, sprijatelje i jedan drugog dovode u niz komičnih situacija. Toto i Fabrizi su godinama prije snimanja bili dobri prijatelji, ali nikada nisu nastupili zajedno; njihove zajedničke scene su često morale biti prekidane i ponovno snimane, jer su imali običaj jedan drugoga tjerati u nekontrolirani smijeh. Daleko veće probleme je producentima predstavljala cenzorski odbor, kojom je tada na čelu bio budući premijer Giulio Andreotti, koji je stalno zahtijevao izmjene i nadosnimavanje pojedinih scena, navodeći da se policija i drugi državni organi izvrgavaju ruglu, a kriminalac prikazuje sa simpatijama. Nakon što je konačno dobio dozvolu za prikazivanje. Guardie e ladri je postigao izuzetnu gledanost i postao komercijalno najuspješniji film u Totovoj karijeri. Za Tota je, međutim, bilo još važnije da su ga kritičari konačno prihvatili kao talentiranog umjetnika, pa je Guardie e ladri dobio niz prestižnih nagrada.

U Rusiji je 1997. godine snimljen remake pod naslovom *[[Policejskije i vori]]*.

## Uloge
* Totò: Ferdinando Esposito
* Aldo Fabrizi: Lorenzo Bottoni
* Pina Piovani: Donata
* Carlo Delle Piane: Libero Esposito
* Ernesto Almirante: Carlo Esposito
* Gino Leurini: Alfredo
* Ave Ninchi: Giovanna
* Rossana Podestà: Liliana Bottoni
* Paolo Modugno: Paolo Bottoni
* Aldo Giuffrè: Amilcare
* Mario Castellani: taksists
* William Tubbs: Mr. Locuzzo
* Pietro Carloni: komesar
* Gino Scotti: zamjenik komesara
* Armando Guarnieri: brijač
* Luciano Bonanni: drugi brijač
* Giulio Calì
* Ciro Berardi
* Carlo Mazzarella
* Aldo Alimonti
* Riccardo Antolini
* Alida Cappellini
* Rocco D'Assunta
* Ettore Jannetti

## Vanjske veze

*
Altonska krvava nedjelja

**Altonska krvava nedjelja** () je naziv za incident koji se dogodio u njemačkom gradu Altona (danas dio Hamburga) 17. jula 1932. godine, odnosno oružani sukob između nacističkih paravojnih formacija (SA i SS) sa jedne i lokalnih ljevičara sa druge strane. Do njega je došlo nedugo nakon što je weimarska vlada kancelara Franza von Papena, u nastojanju da osigura blagonaklonost Nacističke partije 28. juna ukinula višemjesečnu zabranu djelovanja SA i SS. Nacisti su to iskoristili kako bi organizirali marš nekoliko hiljada svojih pristaša kroz radničku četvrt u Altoni, koja je zbog sklonosti tamošnjih birača Komunističkoj partiji bila poznata kao "Mala Moskva". Marš su odobrile vlasti, koje su bile pod kontrolom pruske pokrajinske vlade kojom su upravljali socijaldemokrati. Tokom marša je došlo do provokacija i manjih sukoba prije nego što je na sudionike marša ispaljeno nekoliko metaka od kojih su poginula dva pripadnika SA. Potom je policija, prema službenim izvještajima, "zavela red", a nakon čega je ukupno poginulo 18 ljudi; kasnije se ispostavilo da su većina žrtava bili nedužni prolaznici stradali od policijskih metaka. Kriminalistička istraga usprkos toga nije pronašla počinioce. Papen je u međuvremenu iskoristio krvoproliće kao izgovor za Pruski udar, odnosno odluku kojim se pruska policija stavlja u nadležnost njegove savezne umjesto pokrajinske vlade, a što je otklonilo brojne prepreke za dolazak nacista za vlast. Nakon što su nacisti došli na vlast, organizirali su specijalni sud na koji su dovedeni lokalni komunisti na čelu sa Brunom Teschom i optuženi za krvoproliće. Proglašeni su krivim, a četvorica, uključujući Tescha, osuđeni na smrt i pogubljeni 1. augusta 1933. godine, postavši prve osobe pogubljene u Trećem rajhu. Na sudskom procesu 1992. su Tesch i njegovi drugovi službeno rehabilitirani.

Altonska krvava nedjelja je potakla njemačkog antifašističkog pisca Arnolda Zweiga da o njoj napiše roman *[[Das Beil von Wandsbeck]]*.
Lista okruga Kansasa

U saveznoj državi Kanzas postoji 105 okruga, što Kanzas čini šestom saveznom državom SAD po broju okruga. Sve automobilske tablice izdate u Kanzasu sadrže skraćenicu koja označava opštinu u kojoj je vozilo registrovano. Nijedan okrug u Kanzasu u svom imenu nema dve reči. Okrug Vajandot i grad Kanzas Siti imaju zajedničku vladu, a okrug Grinli i grad Tribjun su u postupku uspostavljanja sličnog sistema upravljanja.

## FIPS kod
Savezni standard za obradu informacija (FIPS) kod koji koristi Vlada Sjedinjenih Država da jedinstveno odredi okruge je dat uz svaki okrug. FIPS kodovi imaju pet cifara, a za Kanzas kodovi počinju ciframa 20 koje prati trocifrena oznaka okruga. FIPS kod za svaki okrug u tabeli predstavlja vezu ka popisnim podacima za taj okrug.

## Spisak okruga

|}

## Bivši okruzi u Kanzasu

## Reference

## Literatura

* 
* 
* 
* 
* 
* 

## Vanjske veze
* Uspostavljanje okruga u Kanzasu –Mape i tekst transkribovani iz *-{Transactions of the Kansas State Historical Society, 1903-1904}-*.
Kiteron

**Kiteron** () je planinski venac dug oko 156&nbsp;km koji se nalazi u središnjoj Grčkoj, između Beotije na severu i Atike na jugu. Sastoji se uglavnom od krečnjaka (vapnenca) i izdiže se do visine od 1.409 m. Severoistočnu stranu Kitereona čini planina Pastra.

## Mitologija

Na Kiteronu su se odigrali mnogi događaji iz grčke mitologije, a ta se planina naročito povezivala s bogom Dionisom; na Kiteronu je bio ostavljen tek rođeni Edip, a Akteon i Pentej su na njegovim obroncima bilo raskomadani; tu je i Herakle lovio i ubio kiteronskog lava.

U antici se smatralo da je ova planina nazvana po Kiteronu, mitskom kralju Plateje, koji je jednom prilikom pomogao Zevsu svojim savetom kad se Hera naljutila na svog supruga. Stoga je vrh Kiterona bio posvećen Zevsu Kiteronskom (Ζεῦς Κιθαιρόνίος), i tu se održavao Dedalski festival (Δαίδαλα). Prema verovanju Platejana, njihov prvi kralj bio je personifikacija planine Kiterona: "Platejani ne znaju ni za jednog kralja osim za Asopa i za Kiterona pre njega, a misle da je po ovome drugom nazvana planina, a po onome prvom reka".

Šuma, koja je pokrivala Kiteron, bila je puna divljači, a među njom su se u dosta ranom razdoblju mogli naći i lavovi i vukovi. Kitersonski lav, koga je ubio Alkatoj.

## Historija

Što se istorijskih događaja tiče, Kiteron se pojavljuje u pozadini bitke kod Plateje 479. pne., budući da su se tu odigrali mnogi manji okršaji pre same bitke. Kasnije su i kod Plateje i Eritre podignute utvrde, budući da je sama planina činila prirodnu granicu (premda često spornu) između Atine i Tebe.

## Reference

## Vanjske veze
* Theoi Project - Kithairon
Lista okruga Montane

U saveznoj državi Montana postoji 56 okruga. U Montani postoje dva združena grada-okruga–Anakonda sa okrugom Dir Lodž i Bjut sa okrugom Silver Bou. Deo Nacionalnog parka Jeloustoun koji se nalazi u Montani nije bio deo nijednog okruga sve do 1978, kada je jedan njegov deo nominalno ušao u sastav okruga Galatin, a ostatak u okrug Park.

Poštanska skraćenica za Montanu je **MT** a njen FIPS državni kod je **30**.

## Okruzi
FIPS (Savezni standard za obradu informacija) kod, koji Vlada Sjedinjenih Država koristi za jedinstveno označavanje okruga, dat za svaki okrug. FIPS-kod za svaki okrug predstavlja link ka podacima Popisnog biroa Sjedinjenih Država, koji se tiču tog okruga.

|}

## Ukinuti okrug
* Nacionalni park Jeloustoun (1872–1978)

## Reference

## Literatura

* 
* 
* 
* 
* 
* 
* 
*
Das Beil von Wandsbek

***Das Beil von Wandsbek*** () je roman njemačkog pisca Arnolda Zweiga objavljen 1947. godine. Originalno je napisan 1943. godine na hebrejskom jeziku pod naslovom *Sifriat Hapoalim* za vrijeme Zweigovog egzila u Palestini. Kao inspiracija za roman su poslužili stvarni događaji vezani uz Altonsku krvavu nedjelju. Glavni lik je Albert Tetjeen, mesar iz hamburške četvrti Wandsbek koji je osiromašio za vrijeme Velike ekonomske krize te koji pristaje na ponudu nacističkih vlasti da zamijeni bolesnog dželata koji bi trebao pogubiti osuđene komuniste. Radnja prikazuje kako njegova odluka dovede do gubitka prijatelja, supruge i sukoba sa vlastitom savješću. Das Beil von Wandsbek je postao jedan od najpoznatijih Zweigovih romana, te je dva puta ekraniziran - godine 1951. kao istoimeni igrani film u Istočnoj i godine 1982. kao televizijski film u Zapadnoj Njemačkoj.

## Vanjske veze
* Filminfos vom Verleiher Progress Film
Das Beil von Wandsbek (film)

***Das Beil von Wandsbek*** () je istočnonjemački crno-bijeli film snimljen 1951. u režiji Falka Harnacka, poznat kao prvi koji je postao predmetom zabrane, odnosno bunkeriranja od strane tadašnjih komunističkih vlasti. Predstavlja adaptaciju istoimenog romana Arnolda Zweiga. Radnja se događa godine 1934. godine u Hamburgu gdje lokalne nacističke vlasti namjeravaju prije Hitlerovog posjeta pogubiti četvoricu osuđenih komunista, ali ih u tome spriječi bolest službenog dželata. Protagonist, čiji lik tumači Erwin Geschonneck, je siromašni mesar koji pristaje na ponudu da ga za novac zamijeni, nesvjestan da će ga zbog toga zamrziti porodica i prijatelji.

Falk Harnack je od vodstva istočnonjemačkog studija DEFA inzistirao da režira film, s obzirom da je njegov brat Arvid za vrijeme rata bio pogubljen kao pripadnik antinacističkog pokreta otpora. Nakon što je dovršen, film je, međutim, izazvao kritike od strane službenih partijskih ideologa koji su smatrali da je glavni lik, usprkos toga što je fašist, prikazan "sa previše sažaljenja". Iako je Bertolt Brecht pokušao intervenirati u Harnackovu korist, film je nakon mjesec dana prikazivanja povučen u bunker. Harnack je time bio razbješnjen i sljedeće godine emigrirao na Zapad. Das Beil je godine 1961. ponovno prikazan u skraćenom, a tek 1981. godine u svom integralnom obliku.

## Uloge
* Erwin Geschonneck: Albert Teetjen
* Willy A. Kleinau: Hans Peter Footh
* Käthe Braun: Stine Teetjen
* Gefion Helmke: Dr. Käthe Neumeier
* Arthur Schröder: Dr. Koldewey
* Ursula Meißner: Annette Koldewey
* Helmuth Hinzelmann: Pukovnik Lintze
* Erika Dannhoff: Lene Prestow
* Fritz Wisten: Siegfried Mengers, osuđenik
* Albert Garbe: Otto Merzenich, osuđenik
* Hermann Stövesand: Friedrich Timme, osuđenik
* Gert Karl Schaefer: Willi Schröter, osuđenik

## Izvori

## Vanjske veze
* *[http://www.imdb.com/title/tt0043328/ The Axe of Wandsbek]* on the IMDb.
Arnold Zweig

**Arnold Zweig** (10. novembar 1887 - 26. novembar 1968) je bio njemački pisac, najpoznatiji po romanima posvećenim Prvom svjetskom ratu. Oni su velikim dijelom bili inspirirani Zweigovim vlastitim ratnim iskustvima, a kasnije je na njegov rad značajno uticalo i njegovo jevrejsko porijeklo, ali i protivljenje nacističkom režimu zbog koga je pobjegao iz domovine i neko vrijeme prihvatio cionizam i počeo živjeti u Palestini. Tamošnja su ga iskustva, međutim, razočarala, te je prihvatio ponudu komunističkih vlasti Istočne Njemačke da se vrati i postane jedan od najuglednijih književnika tamošnjeg režima.

## Povezano
* Exilliteratur
Faktor licenciranja

**Faktor licenciranja** je protein ili kompleks proteina koji omogućava mestu početka replikacije da počne DNK replikaciju. Smatra se da se ovi proteini prvenstveno javljaju u ćelijama eukariota, pošto prokarioti koriste jednostavnije sisteme za inicijaciju replikacije.

## Funkcija faktora licenciranja
Mesta početka replikacije predstavljaju početne lokacije DNK replikacije i stoga njihova inicijacija mora da bude regulisana, da bi se održao korektni kariotip ćelije. Inicijacije mesta početka su neophodne samo jednom po ćelijskom ciklusu. Ovo zapažanje je dovelo do postulisanja faktora licenciranja. Kad mesta početka ne bi bila pažljivo regulisana moglo bi do dođe do formiranja višestrukih kopija delova DNK. To bi moglo da nanese štetu ćelijama, kao i celokupnom organizmu.

## Reference

## Vanjske veze
* Recent paper on licensing in human cells
Wilfried Bony

**Wilfried Guemiand Bony** (Bingerville, 10. prosinca 1988.) je nogometaš i reprezentativac Obale Bjelokosti koji trenutno igra za Stoke City, odakle je na posudbi iz Manchester Cityja. Za reprezentaciju nastupa od 2010. godine.
Gervinho

**Gervais Yao Kouassi**, poznatiji kao **Gervinho** (Anyama, 27. svibnja 1987.) je nogometaš i reprezentativac Obale Bjelokosti koji trenutno igra za Romu u talijanskoj Serie A. Juniorsku karijeru započeo je u Obali Bjelokosti, prije nego je 2005. godine prešao u sada ugasli K.S.K. Beveren. Ubrzo seli u Francusku, gdje, igrajući za Lille, ostvaruje veliki uspjeh, koji mu donosi transfer u londonski Arsenal. Tamo se zbog ozljeda nije uspio nametnuti pa je 2013. prodan Romi. 

Za reprezentaciju nastupa od 2007. godine.
Autonomna replikaciona sekvenca

**Autonomna replikaciona sekvenca** (ARS) sadrži mesto početka replikacije u genomu kvasca. Sastoji se od četiri regiona (A, B1, B2, i B3), koji su imenovani po njihovom uticaju na stabilnost plazmida. Kad su ti regioni mutirani ne dolazi do inicijacije replikacije.

Element A je visoko konzerviran, i sadrži konsenzus sekvencu:
: 5'- T/A T T T A Y R T T T T/A -3'
(gde je *Y* bilo koji pirimidin i *R* je bilo koji purin). Kad je ovaj element mutiran, ARS gubi svu aktivnost.

Kao što se može zapaziti iz gornje sekvence, ARS je znatno A-T obogaćena. To olakšava replikativnim proteinima da poremete vodonično vezivanje u toj oblasti. ORC proteinski kompleks (kompleks prepoznavanja mesta početka) je vezan za ARS tokom celokupnog ćelijskog ciklusa, i on omogućava replikativnim proteinima da pristupe ARS. 

## Reference
Hromatida

**Hromatida** je uzdužna polovina metafaznog hromozoma. Pre nego što se izvrši replikacija DNK, hromozom ima jedan molekul DNK koji se povezuje sa proteinima i nagradi jednu hromatidu. Posle replikacije hromozom dobija još jedan potpuno identičan molekul DNK (hromatidu), zahvaljujući semikonzervativnosti replikacije.

Hromatide mogu biti:
* sestrinske, to su hromatide jednog hromozoma, njegove uzdužne polovine spojene centromerom;
* nesestrinske, to su međusobno hromatide para homologih hromozoma.

## Broj hromatida u ćeliji

Broj hromatida je promenljiv u toku ćelijskog ciklusa. Pošto se replikacija dešava za vreme S faze interfaze ćelijskog ciklusa; hromozom se sastoji od:
* jedne hromatide u periodu od anafaze mitoze pa do S faze narednog ćelijskog ciklusa;
* dve hromatide od S faze do anafaze mitoze. 

Posmatrano na ukupan broj hromozoma humana telesna ćelija sadrži:
* 46 hromatida, odnosno, onoliko hromatida koliko i hromozoma, u periodu od anafaze mitoze pa do S faze narednog ćelijskog ciklusa;
* 92 hromatide, u periodu od S faze interfaze do anafaze mitoze.

Drugačije rečeno, u ćeliji se pre deobe broj hromatida duplira da bi se mitozom ravnomerno podelile novonastalim kćerkama ćelijama. veoma je važno da novonastale ćelije dobiju isti genetički materijal kao što je imala ćelija od koje su nastale.

## Reference

## Literatura

* Tucić, N, Matić, Gordana: O genima i ljudima, Centar za primenjenu psihologiju, Beograd, 2002.
* Marinković, D, Tucić, N, Kekić, V: Genetika, Naučna knjiga, Beograd
* Tatić, S, Kostić, G, Tatić, B: Humani genom, ZUNS, Beograd, 2002.
* Matić, Gordana: osnovi molekularne biologije, Zavet, Beograd, 1997.
* Ridli, M: Genom - autobiografija vrste u 23 poglavlja, Plato, Beograd, 2001.
* Prentis S: Biotehnologija, Školska knjiga, Zagreb, 1991.
* Dumanović, J, marinković, D, Denić, M: Genetički rečnik, Beograd, 1985.
* Kosanović, M, Diklić, V: Odabrana poglavlja iz humane genetike, Beograd, 1986.
* Lazarević, M: ogledi iz medicinske genetike, beograd, 1986.
* Švob, T. i sradnici: Osnovi opće i humane genetike, Školska knjiga, Zagreb, 1990.
Semikonzervativna replikacija

**Semikonzervirana replikacija** je princip po kome se odvija proces replikacije. Svaki od dva novonastala molekula DNK sadrži:
* jedan stari lanac DNK koji je služio kao kalup za sintezu novog lanca i
* jedan novi lanac koji se sintetisao po principu komplementranosti prema starom, matičnom lancu.

## Reference

## Povezano
* Replikacija
Keisuke Honda

**Keisuke Honda** (japanski: **本田 圭佑**; Settsu, 13. lipnja 1986.) je japanski nogometaš i bivši reprezentativac koji trenutno igra za australski klub Melbourne Victory. Iako najčešće igra kao ofenzivni vezni, može igrati i kao drugi napadač, odnosno duboki plejmejker. Honda je globalno poznat po svojim slobodnim udarcima i driblingu. Uz igranje u Melbourneu, Honda je preuzeo posao pomoćnika izbornika reprezentacije Kambodže.

Za reprezentaciju nastupa od 2008. godine te se, tokom godina, isprofilirao u njezinog ponajboljeg igrača. Nastupao je na tri svjetska prvenstva, a 2011. godine postao je s Japanom prvak Azije. Reprezentativnu karijeru prekinuo je 2018. godine.

## Statistika

## Vanjske veze
*National Football Teams
*Japan National Football Team Database
Somatski

Termin **somatski** () znači telesni, ili u vezi tela. U medicini, somatska bolest je telesne prirode, što je u suprotnosti sa mentalnom bolešću.

Ova termin se često koristi u biologiji za označavanje telesnih ćelija. One su u kontrastu su ćelijama zametka i obično proizvode gamete (jajne ćelije ili spermatozoide). Somatske ćelije su diploidne. One sadrže dve kopije svakog hromozoma, dok su ćelije klice haploidne i sadrže jednu kopiju svakog hromozoma. Mada pod normalnim uslovima sve somatske ćelije sadrže identične DNK molekule, one razvijaju raznovrsne karakteristike specifične za pojedina tkiva. Taj proces se naziva diferencijacija . On se sastoji od epigenetičkih i regulatornih promena. Grupisanje sličnih ćelija i tkiva formira fondaciju organa.

Somatske mutacije su genetičke promene multićelijskog organizma koje se ne prenose na potomstvo putem zametka. Mnogi kanceri su somatske mutacije.

## Reference

## Povezano
* Soma (biologija)
Lista okruga New Jerseyja

U saveznoj državi Nju Džerzi postoji 21 okrug. Svi okruzi zajedno sadrže 556 opština ili drugih administrativnih jedinica. U Nju Džerziju okružni nivo lokalne vlasti se nalazi između državnog i opštinskog nivoa.

## FIPS kod
Savezni standard za obradu informacija (FIPS) kod koji koristi Vlada Sjedinjenih Država da jedinstveno odredi okruge je dat uz svaki okrug. FIPS kodovi imaju pet cifara, a za Nju Džerzi kodovi počinju ciframa 34 koje prati trocifrena oznaka okruga. FIPS kod za svaki okrug u tabeli predstavlja vezu ka popisnim podacima za taj okrug.

## Okruzi

## Reference

## Literatura

* 
* 
* 
* 
* 
* 

## Vanjske veze
* Popisni Biro - Mapa Nju Džerzija
* Istorijske mape Nju Džerzija
Rukometna reprezentacija Bosne i Hercegovine

**Rukometna reprezentacija Bosne i Hercegovine** predstavlja Bosnu i Hercegovinu na međunarodnim rukometnim natjecanjima, a nalazi se pod ingerencijom Rukometnog saveza Bosne i Hercegovine, osnovanog 1948. u sklopu Rukometnog saveza Jugoslavije. 

Rukomet u Bosni i Hercegovini dao je nekoliko znakovitih imena tokom perioda SFR Jugoslavije, no nakon samostalnosti tokom 90-ih godina, reprezentacija Bosne i Hercegovine nije imala znakovitih uspjeha. Uglavnom su bili zaustavljani u fazi kvalifikacija, a tek su u par navrata uspjeli izboriti play-off, no tu bi bili izbačeni. Svoj prvi nastup na međunarodnom natjecanju osigurali su izbacivanjem Islanda u play-offu kvalifikacija za Svjetsko prvenstvo 2015. godine.

## Nastupi na međunarodnim natjecanjima

## Aktualni sastav
:Izbornik:  Dragan Marković

## Bivši selektori
* Senad Fetahagić
* Sead Hasanefendić
* Abas Arslanagić
* Kasim Kamenica
* Jasmin Mrkonja
* Vojislav Rađa
* Halid Demirović
* Dragan Marković
* Bilal Šuman
* Ivica Obrvan

## Bivši reprezentativci
* Enid Tahirović
* Senjanin Maglajlija
* Edhem Sirčo
* Damir Radončić
* Bilal Šuman
* Edin Bašić
* Mahir Džuđo
* Zoran Martinović
* Samir Nezirović
* Damir Doborac
* Adnan Harmandić
* Denis Bahtijarević
* Damir Cipurković
* Adnan Šabanović
* Darko Martinović
* Željko Anić
* Adis Hadžić
* Mustafa Torlo
* Adem Bašić
* Avdija Adžamija
* Vukašin Stojanović
* Marko Tarabochia
* Vladislav Veselinov
* Adnan Jaškić
* Sakib Omerović
* Danijel Šarić
* Muhamed Mustafić
* Miodrag Vujadinović
* Ivan Divković
* Igor Pijetlović
* Mile Mijačinović
* Faruk Halilbegović
* Nikola Malešević
* Nebojša Golić
* Deni Velić
* Marinko Kelečević
* Saša Đukić
* Eldin Hajdarević
* Branislav Obradović
* Dragan Počuča
* Mirza Ćehajić
* Zaim Kobilica
* Malik Beširević
* Nikola Dokić
* Jasmin Jahić
* Ante Kukrika
* Samir Sarač
* Nemanja Kerezović
* Amir Čakić
* Mehmedalija Mulabdić
* Dalibor Anušić
* Ismar Subašić
* Dragan Ćavar
* Bakir Buljugija
* Nermin Bašić
* Vladan Krasavac
* Mladen Ćaćić
* Tarik Međić
* Boris Bećirović
* Srđan Trivundža
* Benjamin Čičkušić
* Bojan Ljubišić
* Davor Kadić
* Bojan Skoko
* Ajdin Bukva
* Vedran Delić
* Almir Kahriman
* Daniel Riđić
* Goran Malić
* Aleksandar Škorić
* Tomislav Nuić
* Hariz Begić
* Nikola Grujić
* Neven Stjepanović
* Goran Garić
* Haso Čosić
* Srđan Predragović
* Ivan Milas
* Nikola Džono
* Velibor Manjić
* Aleksandar Međedović

## Vanjske veze
* Rukometni savez Bosne i Hercegovine
Protein jednolančanog vezivanja

**Protein jednolančanog vezivanja**, ili SSB, se vezuje za jednolančane regione DNK čime se sprečava prerana rekombinacija. Time se sprečava razlaganje jednolančane DNK posredstvom nukleaza, i odstranjuje sekundarna struktura DNK što omogućava drugim enzimima da efektivno deluju na njoj. Jednolančana DNK se formira tokom svih aspekata DNK metabolizma: replikacije, rekombinacije i popravke. Osim stabilizacije jednolančane DNK, SSB proteini se vezuju za i modulišu dejstvo brojnih proteina koji učestvuju u tim procesima.

SSB proteini su indentifikovani u virusima i organizmima od bakterija do čoveka. Jedini poznati organizmi koji ih nemaju su Thermoproteales, grupa ekstremofilnih arheja, gde su zamenjeni proteinom TermoDBP. Dok mnogi fagni i viralni SSB proteini deluju kao monomeri, i dok eukariote kodiraju heterotrimerne RPA (replikacione proteine A), najbolje karakterisani SSB je protein bakterije *[[E. coli]]* koji, poput mnogih bakterijskih SSB proteina postoji kao tetramer. Aktivni *[[E. coli]]* SSB se sastoji od četiri identične 19 kDa podjedinice. Vezivanje jednolančane DNK za tetramer može poprimiti različite "modove", pri čemu SSB zauzima različite brojeve DNK baza u zavisnosti od brojnih faktora, uključujući koncentraciju soli. Na primer, mod vezivanja (SSB)65, u kome se aproksimativno 65 nukleotida DNK omotava oko SSB tetramera i ostvaruje kontakt sa sve četiri podjedinice, je prevalentan pri visokim koncentracijama soli *in vitro*. Na nižim koncenracijama soli se obično formira mod vezivanja (SSB)35, u kome se oko 35 nukleotida vezuje za samo dve SSB podjedinice. Dalja istraživanja su neophodna da bi se odredile funkcije raličitih modova vezivanja *in vivo*.

## Reference

## Vanjske veze
* 
* SSB in PFAM
Replikacioni faktor C

**Replikacioni faktor C**, ili RFC, je proteinski kompleks sa pet podjedinica koji je neophodan za DNK replikaciju.

Podjedinice ovog heteropentamera se nazivaju Rfc1, Rfc2, Rfc3, Rfc4, i Rfc5 (kod S. cerevisiae). RFC učestvuje u eukariotskoj replikaciji kao postavljać klampe, slično γ kompleksu kod E. coli. Njegova uloga postavljača klampe obuhvata katalizu postavljanja PCNA na DNK. On se vezuje za 3' kraj DNK i koristi ATP za otvaranje PCNA prstena, tako da prsten može da opaše DNK. ATP hidroliza uzrokuje otvajanje RFC, uz prateće postavljanje klampe na DNK.

## Reference
Sjogren sindrom antigen B

**Sjogren sindrom antigen B** (SSB), takođe poznat i kao lupusni autoantigen (La) ili SSB/La, je antigen najčešće povezana sa nastankom autoimunskih poremećaja, kao što Sjogrenov sindrom i sistemski eritemski lupus. SSB/La po svom sastavu je protein koji je evoluirao od kvasca do čoveka. Obično se nalazi u ćelijskom jezgru i citoplazmi, gde igra fundamentalnu ulogu u različitim procesima metabolizma RNK.

## Uloga
SSB/La je prema istraživanjima, uključenu različite procese metabolizma RNK uključujući i tu njegovo posredovanje u procesu nastajanja transkripata RNK polimeraze III i prekursora tRNAs (pre-tRNAs), kroz prihvatanje za karakteristične 3′ UUU (OH) završetke. Ulaskom u metaboličke procese SSB/La štiti pre-tRNAs od nespecifične egzonukleaze i digestijom obezbeđuje pravilnu transformaciju lidera 5' i 3' sekvenci pre-tRNAs u specifične ribonukleozome kao što su RNase P i RNase Z.

Reaktivnost SSB/La protein je prvobitno bila otkrivena u autoantitelima bolesnika sa Sjogrenovim sindrom i sistemskim eritemskim lupusom. Studije u tim bolestima pokazale su da miRNA imaju važnu ulogu u održavanju homeostaze imunskog sistema tj u očuvanju autoimunosti.

Bolesnici koji pate od Sjogrenovog sindroma i sistemskog eritemskog lupusa, često proizvode autoantitela protiv specifičnih klasa RNK-za vezivanja proteina. Ovi autoantigeni (pored mnogih drugih) uključuju i SSB/La autantitela.

Otkriće da autoantigen SSB/La funkcioniše kao ključni regulator globalne ekspresije miRNA, name tnuolo je potrebu novih istraživanja kako bi se utvrdilo da li inaktivacijom SSB/La autoantitela, može izostati regulacija ekspresije gena, i/ili fosforilacija, koja direktno doprinosi patogenezi autoimunskih bolesti.

## Interakcija
U brojnim studijama dokazano je da Sjogren sindrom antigen B stupa u interakciju sa nukleolinom.

## Značaj SSB/La u dijagnostici
Testovima krvi može se utvrditi da li bolesnik ima visok nivo antitela koja ukazuju na određena autoimunske bolesti, kao što su to anti-nuklearnog antitela (ANA) i reumatoidni faktor (SS/Ro), koji su povezani sa autoimunskim bolestima. Tako se u dijagnostici Sjorgrnovog sindroma i sistemskog eritemskog lupusa koristi metoda određivanja tipična anti-nuklearnog antitela (ANA ) SSB/La i SSS/Ro, od kojih je. SSB/La daleko pouzdaniji kod ovih bolesti od SSS/Ro koji je manje specifičan jer je pored u ovim bolestima prisutan i u brojnim drugim autoimunskim bolestima.

## Reference

## Literatura

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*